สวัสดีค่ะ ดิฉันช่วยตัวเองโดยไม่ได้สอดใส่ หลังจากนั้นไม่กี่ชั่วโมงอวัยวะเพศก็มีกลิ่นเหม็นค่อนข้างแรง ต้องทำอย่างไรคะ ทำความสะอาดหมดแล้วนะคะ(ลองสังเกตตัวเองแล้วเป็นทุกครั้งค่ะ)
สวัสดีค่ะอาการมีกลิ่นแรงที่อวัยวะเพศหญิงนั้น อาจจะเกิดจาก การติดเชื้อที่ช่องคลอดจากเชื้อแบคทีเรีย เชื้อรา หรือเชื้อโพรโทซัว การติดเชื้อที่ปากมดลูกอาจเป็นเชื้อกลุ่มหนองในหรือเชื้อรา หรือมีการระคายเคืองจากช่องคลอดจากการสวนล้าง กลิ่นอับจากแบคทีเรียที่รูขุมขนตรงอวัยวะเพศด้านนอก การมีเชื้อราที่เยื่อบุอวัยวะเพศด้านนอกซึ่งอาจสัมพันธ์กับความอับชื้น โรคเบาหวานที่ควบคุมได้ไม่ดี เป็นต้นหรือถ้าเป็นหลังการทำกิจกรรมทางเพศ อาจจะเป็นกลิ่นจากน้ำหล่อลื่นหรือเหงื่อบริเวณนั้นๆ ถ้าล้างทำความสะอาดออกแล้วกลิ่นหายไปก็ไม่น่าจะเป็นอะไรแต่หากยังมีกลิ่นเรื้อรัง แม้ไม่ได้ทำกิจกรรมทางเพศแล้ว ก็อาจจะเป็นความผิดปกติต่างๆดังกล่าวไปที่ควรไปพบแพทย์เพื่อตรวจหาสาเหตุที่แน่ชัดในเบื้องต้น ไม่ควรซื้อยาใดๆมาใช้เหน็บหรือกินเอง ใช้น้ำเปล่าสะอาดล้างแค่อวัยวะเพศภายนอก และรักษาความสะอาดบริเวณอวัยวะเพศให้ดี ไม่ให้เกิดการอับชื้น